Előterjesztő: Toma Richárd polgármester

Előterjesztést készítette: Dr. Bacsárdi József jegyző

Előzetesen tárgyalja: -

Mellékletek:1. melléklet – rendelet-tervezet

Elfogadás módja: -minősített többség

Tárgykört rendező jogszabályok:

- Magyarország helyi önkormányzatairól szóló 2011. évi CLXXXIX. törvény,

- Bana Község Önkormányzat Képviselő-testületének az Önkormányzat Szervezeti és Működési Szabályzatáról szóló 9/2013. (III. 12.) számú rendelete

**Előterjesztés**

**az Önkormányzat Szervezeti és Működési Szabályzatáról szóló 9/2013. (III. 12.) számú rendeletének módosítása**

**Tisztelt Képviselő-testület!**

**I. Általános indokolás**

Képviselői kezdeményezésre áttekintésre került a jelenleg hatályos Szervezeti és Működési Szabályzatáról szóló 9/2013. (III. 12.) számú rendelet (továbbiakban: SZMSZ).

Megállapításra került, hogy az SZMSZ-t több ponton pontosítani szükséges.

**II. Részletes indokolás**

Az 1. §-hoz – Évi nyolc alkalomról hat alkalomra csökkenti a rendes ülések számát. A munkatervben foglalt feladatok 6 rendes képviselő-testületi ülésre oszthatók be.

A 2. §-hoz – A papír alapú és az elektronikus úton kiküldött meghívók szabályai kerültek rögzítésre.

A 3. §-hoz – Kikerült a szabályozásból, hogy a rendeleteket a honlapon kell elhelyezni, ugyanis a rendeleteket a Nemzeti Jogszabálytárban kell publikálni. A publikált rendeletek a <https://bana.asp.lgov.hu/njt> aloldalon automatikusan elérhetők.

A 4. §-hoz -A videofelvétel elhelyezésének kérdését pontosítja. A videofelvételt a Kirendeltség nem őrzi, hanem azok az interneten kerülnek közzétételre.

Az 5. §-hoz - Hatályba léptető rendelkezéseket tartalmaz.

**III. Hatásvizsgálat**

Az Önkormányzat Szervezeti és Működési Szabályzatáról szóló 15/2013. (II.14.) önkormányzati rendelet módosításához

|  |  |  |
| --- | --- | --- |
| 1. A tervezett jogszabály valamennyi jelentősnek ítélt hatása | | |
| a. társadalmi, gazdasági, költségvetési hatás | b. környezeti és egészségi következmény | c. adminisztratív terheket befolyásoló hatás |
| * társadalmi hatás: nem releváns * gazdasági hatás: nem releváns | * környezeti következmény: nem releváns * egészségi következmény: nem releváns | * az adminisztratív terhek nem nőnek jelentősen |
| 2. A jogszabály megalkotásának szükségességét, a jogalkotás elmaradásának várható következményei: | | |
| * jogszabály megalkotásának szükségessége: a jogszabályalkotás szükséges, ugyanis hozzá kell igazítani az SZMSZ-t a valós műküdéshez | | |
| 3. Jogszabály alkalmazásához szükséges személyi, szervezeti, tárgyi és pénzügyi feltételek | | |
| * Az alkalmazáshoz a szükséges személyi, szervezeti, tárgyi és pénzügyi feltételek adottak | | |

Bana, 2025. június 5.

**Toma Richárd s.k.**

polgármester

1. melléklet – rendelet-tervezet (önálló dokumentumban)