1. *sz. melléklet*

**Bana Község Önkormányzata Képviselő-testületének 5/2025. (VI. 12.) önkormányzati rendelete Bana Község Önkormányzat Képviselő-testületének a Szervezeti és Működési Szabályzatáról szóló 9/2013. (III.12.) önkormányzati rendelet módosításáról**

[1] Bana Község Önkormányzat Képviselő-testülete Magyarország helyi önkormányzatairól szóló 2011. évi CLXXXIX. törvény 53. § (1) bekezdésében, 143. § (4) bekezdés a) pontjában kapott felhatalmazás alapján,

[2] az Alaptörvény 32. cikk (1) bekezdés d) pontjában meghatározott feladatkörében a következőket rendeli el:

**1. §**

Az Önkormányzat Szervezeti és Működési Szabályzatáról szóló 9/2013. (III.12.) önkormányzati rendelet 4. §-a helyébe a következő rendelkezés lép:

***„4. §***

*A képviselő- testület szükség szerint, de évente legalább hat rendes ülést tart.”*

**2. §**

Az Önkormányzat Szervezeti és Működési Szabályzatáról szóló 9/2013. (III.12.) önkormányzati rendelet 7. § (1) és (2) bekezdése helyébe a következő rendelkezések lépnek:

*„(1) A képviselő-testületi ülés a képviselő választása alapján elektronikus vagy papír alapú meghívóját és a meghívóhoz tartozó előterjesztéseket öt nappal a képviselő-testületi ülés tervezett időpontját megelőzően kézhez kell kapniuk a képviselőknek. A képviselő minden év június 30-ig a jegyzőhöz intézett nyilatkozattal választja meg, hogy elektronikus vagy papír alapú meghívóra és előterjesztésre tart igényt.*

*(2) A képviselő-testületi ülés meghívóját a testületi ülés napirendi pontjaival együtt közzé kell tenni a helyi kábeltévében és az Önkormányzat honlapján.”*

**3. §**

Az Önkormányzat Szervezeti és Működési Szabályzatáról szóló 9/2013. (III.12.) önkormányzati rendelet 17. § (1) bekezdése helyébe a következő rendelkezés lép:

*„(1) A képviselő-testületi munka nyilvánossága biztosítása érdekében a rendes képviselő-testületi ülések előterjesztéseit, jegyzőkönyveit, határozatait az Önkormányzat honlapján (www.bana.hu) közzé kell tenni, amennyiben erre a honlap technikai adottságai lehetőséget biztosítanak.”*

**4. §**

Az Önkormányzat Szervezeti és Működési Szabályzatáról szóló 9/2013. (III.12.) önkormányzati rendelet 32. §-a helyébe a következő rendelkezés lép:

***„32. §***

*A Képviselő-testület üléséről készített jegyzőkönyvet, a zárt ülésről készített jegyzőkönyv kivételével, az Önkormányzat honlapján el kell helyezni, amennyiben ehhez a honlap technikai adottságai megfelelőek. A Képviselő-testület üléséről hang- és videofelvétel is készül. A videofelvételt az interneten kell elhelyezni.”*

**5. §**

Ez a rendelet 2025. június 13-án lép hatályba.

**Toma Richárd Dr. Bacsárdi József**

**polgármester jegyző**